Dialuna madruga a drenta informe di un accidente na Pos Abao. Mesora a dirigi un patruya na e sitio. Na yegada di e patruya a wak un hende ta purba saca e auto pero ora a wak polis nan a core bai. Ya cu e auto no tabata stroba trafico y no tabata tin un otro partido envolvi, polis a tuma informacion di e auto pero a lag'e eynan pa e doño busk'e. Polis a continua despues cu nan patruyahe.